b"\n_START_ARTICLE_\nOvella guirra\n_START_SECTION_\nDescripci\xc3\xb3\n_START_PARAGRAPH_\nPel que fa a la morfologia t\xc3\xa9 un cap amb un perfil caracter\xc3\xadstic, les orelles horitzontals i lleugerament inclinades i cap dels sexes t\xc3\xa9 banyes. Coll llarg i cil\xc3\xadndric i potes fines, fortes i llargues._NEWLINE_La llana de color roig obscur, roja, es recobrix d'abundant suarda (subst\xc3\xa0ncia greixosa i cerosa excretada per la pell dels moltons i que impregna la llana, protegint-ne els brins), d'on ve el nom de sudat._NEWLINE_\xc3\x89s un animal amb capacitat d'adaptaci\xc3\xb3 a circumst\xc3\xa0ncies adverses, ja que quan no hi ha herba per pasturar s'ajuda de les potes de darrere per obtindre menjar que es troba m\xc3\xa9s elevat. \xc3\x89s molt resistent al sol i a la calor, amb gran agilitat i capacitat de despla\xc3\xa7ament."